OzLabs/hebrew-wiki-articles huggingface dataset:
דער בלאט

דער בלאט (ביידיש: דער בּלאַט, "הדף") הוא עיתון שבועי ביידיש היוצא לאור בניו יורק על ידי חסידי סאטמר תומכי אהרון טייטלבוים.<ref name=":0"></ref>

== היסטוריה ==
דער בלאט
דער בלאט הוקם בשנת 2000, כתוצאה מריב הירושה בסאטמר. לפני הריב היה רק עיתון אחד בסאטמר, דער איד. בסכסוך על הירושה עבר דער איד לשליטת תומכיו של יקותיאל יהודה טייטלבוים. זה הותיר את תומכיו של אחיו, אהרון טייטלבוים, ללא כלי לתקשורת ויחסי ציבור, מה שגרם להם להקים עיתון משלהם.<ref name=":1"></ref> העיתון מתאר את אהרון, ולא את יקותיאל, כיורשו הלגיטימי של האדמו"ר הקודם, משה טייטלבוים. העיתון מקפיד על צניעות מחמירה ולא מופיעים בו צילומי נשים. דער בלאט ממשיך את עמדתה האנטי-ציונית של סאטמר.<ref name=":1" />

בנובמבר 2020, ה"ניו יורק פוסט" פרסם תחקיר שטען כי דער בלאט הסתיר את חתונת נכדו של הרב אהרון טייטלבוים<ref></ref> בה השתתפו כמה אלפי אורחים במהלך מגפת הקורונה. מארגני החתונה נקנסו ב-15,000 דולר על ידי העיר ניו יורק בגין הפרת תקנות בריאות הציבור שנקבעו עקב מגפת הקורונה.<ref></ref><ref></ref>

== ראו גם ==
* דער איד

==קישורים חיצוניים==
* 

== הערות שוליים ==

קטגוריה:יהדות בברוקלין
קטגוריה:חסידות סאטמר
קטגוריה:יהדות ארצות הברית: עיתונים
קטגוריה:עיתונות חרדית
קטגוריה:עיתונים ביידיש
קטגוריה:שבועונים
קתרינה טבשניק

קתרינה אולכסנדריבנה טבשניק (באוקראינית: Катери́на Олекса́ндрівна Та́башник; נולדה ב-15 ביוני 1994) היא אתלטית אוקראינית, זוכת מדליית ארד באליפות אירופה באולם (איסטנבול 2023) בקפיצה לגובה.

== ביוגרפיה ==
טבשניק נולדה בחרקוב שבאוקראינה.

=== 2013 ===
באליפות אירופה באולם שנערכה בגטבורג שבשוודיה במרץ סיימה במקום 18 בקפיצה לגובה בתוצאה של 1.80 מטר.

==== אלופת אירופה עד גיל 20 ====
באליפות אירופה עד גיל 20 שנערכה ברייטי שבאיטליה ביולי זכתה במדליית זהב בקפיצה לגובה בשיא אישי חדש של 1.90 מטר.

=== 2018 ===
באליפות אירופה שנערכה בברלין שבגרמניה באוגוסט סיימה במקום חמישי בקפיצה לגובה בתוצאה של 1.94 מטר.

=== 2019 ===
באליפות אירופה באולם שנערכה בגלאזגו שבממלכה המאוחדת במרץ סיימה במקום רביעי בקפיצה לגובה של 1.97 מטר.

=== 2023 ===
==== מדליית ארד באליפות אירופה באולם ====
באליפות אירופה באולם שנערכה באיסטנבול שבטורקיה במרץ זכתה במדליית ארד בקפיצה לגובה בתוצאה של 1.94 מטר, אחרי בת ארצה ירוסלבה מהוצ'יך (1.98 מטר) ובריט ורמן מהולנד (1.96 מטר).

== משפחתה ==
ב-18 באוגוסט 2022 נהרגה אמה בהפצצה על חרקוב על-ידי הכוחות המזוינים של הפדרציה הרוסית.<ref></ref>

== שיאים אישיים ==
=== אצטדיון ===
* קפיצה לגובה: 1.95 מטר (2017)

=== אולם ===
* קפיצה לגובה: 1.99 מטר (2019)

== קישורים חיצוניים ==

== הערות שוליים ==

קטגוריה:קופצות לגובה אוקראיניות
קטגוריה:אתלטיות אוקראיניות
קטגוריה:אוקראיניות שנולדו ב-1994
עיר היורה (סרט, 2025)

עיר היורה (באנגלית: Jurassic City) הוא סרט פעולה ומדע בדיוני אמריקאי שיבוים על ידי גארת' אדוארדס על פי תסריט מאת דייוויד קפ. סרט זה הוא הפרק השביעי בסדרת סרטי "פארק היורה".

הסרט עתיד לעלות לאקרנים בארצות הברית ב-2 ביולי 2025.

==הפקה==
===פיתוח===
לדברי המפיק פרנק מרשל, עלילת הסרט השלישי בטרילוגיית "עולם היורה", "עולם חדש" (2022), נועדה לסמן את "תחילתו של עידן חדש", בו על בני אדם להתקיים יחד עם דינוזאורים. במאי 2022, הצהיר במאי ותסריטאי טרילוגיית "עולם היורה", קולין טרוורו, שככל הנראה לא ישוב להפקת סרט נוסף, אלא על תקן יועץ הפקה.

בשלהי ינואר 2024, הכריזה "סרטי יוניברסל" על פיתוחו של סרט חדש בזיכיון "פארק היורה", אותו עתיד לכתוב דייוויד קפ, שכתב את התסריטים עבור "פארק היורה (1993) והמשכו, "העולם האבוד" (1997). עוד נמסר כי בדומה לטרילוגיית "עולם היורה", על הפקת הסרט יופקדו מרשל ופטריק קראולי ועל ההפקה בפועל, סטיבן ספילברג. על פי הדיווחים, התעתד הסרט להשיק "עידן חדש" בזיכיון, וכי הדמויות מהטרילוגיות של "פארק היורה" ו"עולם היורה", בגילומם של כריס פראט, ברייס דאלאס הווארד, סם ניל, לורה דרן וג'ף גולדבלום, לא ישובו לעלילת הסרט החדש. חודשיים לאחר מכן, ציין ניל כי לתחושתו הוא סיים עם הזיכיון ומעדיף להמשיך לגלם תפקידים חדשים מאשר לשוב לגלם את דמותו של ד"ר אלן גרנט.

במהלך פיתוח הפרויקט, שהחל תקופה מסוימת טרם מועד ההכרזה, כתב קפ מספר טיוטות עבור עלילת הסרט. במקביל, החל שלב הפרה פרודקשן, כולל תחילת העבודה על עיצובי הדינוזאורים. כלומר, על פי הדיווחים, תפקיד הבמאי בהפקת הסרט נועד להיות יותר מינימלי ותואר כ"הפקתי מאשר אוטרי". בתחילת פברואר 2024, נמסר כי הבמאי דייוויד ליץ' נמצא במשא ומתן על בימוי הסרט, אך לאחר מספר ימים דווח כי המשא ומתן פסק, שכן לתפיסתו של ליץ' התקדמות הפקת הסרט עד לאותה נקודה לא הותירה מקום לחתימתו והשקפתו היצירתית. ב-21 בפברואר 2024, נמסר על ניהול משא ומתן עם גארת' אדוארדס על בימוי הסרט. זמן קצר לאחר מכן, אישר אדוארדס שהוא אכן יביים את הסרט. בנוסף, נחשף שמו הרשמי של הסרט. במרץ 2024, הביע ניק רובינסון את רצונו לשוב לגלם את דמותו של זאק מיטשל מ"עולם היורה" (2015). בשלהי החודש, דווח כי האולפנים מעוניינים ללהק את סקרלט ג'והנסון לתפקיד הראשי; ובאפריל 2024, נמסר כי ג'ונתן ביילי נמצא במשא ומתן על גילום התפקיד הגברי הראשי.
===צילומים===
צילומי הסרט עתידים להתחיל ב-17 ביוני 2024, בלונדון, תאילנד ומלטה, ולהסתיים ב-18 באוקטובר 2024, באולפני סקיי בבריטניה.

==הפצה==
הסרט עתיד לעלות לאקרנים בארצות הברית ב-2 ביולי 2025.

==קישורים חיצוניים==

==הערות שוליים==

7
קטגוריה:סרטי 2025
קטגוריה:סרטי הרפתקאות אמריקאיים
קטגוריה:סרטי מדע בדיוני אמריקאיים
קטגוריה:סרטי פעולה אמריקאיים
קטגוריה:סרטי המשך אמריקאיים
המערכת הרטיקולואנדותלית

באנטומיה המונח המַעֲרֶכֶת הרֶטִיקוּלוֹאֶנְדוֹתֶלִית, המכונה בקיצור RES (ראשי תיבות של שם המונח באנגלית: REticuloendothelial System), שימש בתחילת המאה ה-20 לציין מערכת של תאים ממוינים המסלקים גורמים זרים מחוללי מחלות ממחזור הדם, וכיום מקושרת ל, המכונה בקיצור MPS. המונח נמצא בשימוש עד היום, אך משמעותו השתנתה עם השנים, והוא נמצא בשימוש לא עקבי בספרות של ימינו. אף על פי שבדרך כלל RES מקושר אך ורק למקרופאגים, מחקרים עדכניים גילו כי התאים שצוברים חומרי צבע המוזרקים לתוך הוורידים שייכים לקבוצה מתמחה מאוד של תאים הנקראים (SECs), שאינם מקרופאגים.

==היסטוריה==
בשנות העשרים של המאה ה-20 סקר ממציא המונח RES, לודוויג אשוף, את תחום הצביעה, והגיע למסקנה שהתאים המצפים את הנימים בכבד הם ללא ספק התאים הרבים והחשובים ביותר שצוברים צבע המוזרק לתוך הוורידים ביונקים ובעלי חוליות אחרים. תאים המצפים את נימי הלימפה, ונימי הדם של יותרת הכליה, יותרת המוח ומח העצם צברו גם הם צבע, אך במידה נמוכה יותר. בהתבסס על תצפיות אלו הגיע אשוף בסקירה שלו למסקנה שאלו הם האיברים המאכסנים את התאים של ה-RES, במובן הצר של המונח. בזמן שהמושג RES הושק, ההבנה של מושגים כמו אנדותל, מקרופאגים ופגוציטוזיס לא הייתה בשלה בהשוואה למה שאנחנו מכירים היום, ובמהלך המאה שאחרי חל שינוי ניכר באופן שבו אנו מבינים את המונחים הללו היום.

==הבלבול בין RES ל-MPS==
במהלך השנים שלאחר מכן לאחר שאשוף הציע את הרעיון של RES, המחקר על מקרופאגים ותפקידם כפגוציטים גדל בהתמדה, ובשנת 1960 הוצע הרעיון של לציון כל התאים שזוהו כמקרופאגים. התאים של MPS, דרך החתימה התפקודית המשותפת שלהם כפגוציטים מקצועיים, מפנים חומר חלקיקי כמו חיידקים, פטריות, וירוסים ותאים גוססים ממחזור הדם. מכיוון שניקוי הדם הוא גם פונקציה אופיינית של תאים של RES, הוצע בסוף שנות ה-60 ש-RES זהה ל-MPS, והוצע להחליף את המונח RES ב-MPS.

במהלך שנות השמונים והתשעים של המאה ה-20, כמה מעבדות ציינו שתאי אנדותל ממוינים (הנקראים ), ולא מקרופאגים, היו אחראים לפינוי הפעיל של מקרומולקולות וננו-חלקיקים ממחזור הדם. זה עורר הערכה מחדש של התפיסה המבוססת כי RES = MPS. בשנת 1998 נערכו ניסויים לחזרה על מחקריו של אשוף, בהתאם לתיאור השיטות המקוריות, ובאמצעות דרכים מודרניות לזיהוי התאים שהיו אחראים לפינוי של תרחיף של ליתיום ארגמן (lithium carmine) שהוזרק לווריד, הצבען הנפוץ ביותר. המחקרים הראו שמערכת התאים שאשוף תיאר כ-RES בכבד היו תאי אנדותל בנימים של הכבד (LSECs), אך לא מקרופאגים של הכבד ().

ברוב ספרי הלימוד והמאמרים של ימינו משתמשים במונח RES כמילה נרדפת ל-MPS. זה מצער במיוחד כאשר דנים למשל. סילוק מהדם של תכשירי ננו. הימנעות מהכללת ה-LSEC הפעיל ביותר בעת דיון בניקוי הדם עלולה להוביל לכשל בהבנת מנגנוני הפינוי של מספר חומרים מהמחזור.

==הערות שוליים==

קטגוריה:מערכת החיסון
קטגוריה:תא
Stealin' Love

"Stealin' Love" הוא סינגל שהוקלט על ידי הזמרת-יוצרת הבריטית לי-אן פינוק. השיר יצא לאור ב-28 במרץ 2024, על ידי חברת התקליטים וורנר רקורדס.<ref name=":0"></ref><ref name="OfficialCharts"></ref> זהו הסינגל ראשון מתוך המיני-אלבום, No Hard Feelings.<ref name="OfficialCharts2"></ref>

==רקע והכרזה==
השיר נחשף לראשונה ביוני 2023, במהלך ראיון למגזין ווג בריטיה, לאחר שלי-אן דיברה על האתגרים שלה עם האמהות וחשפה כמה פרטים על אלבום הבכורה שלה. השיר היה במקור אמור להיכלל בו היא אמרה:

במרץ 2024, הכריזה לי-אן על פרויקט מוזיקה נפרד שהיה שונה מאלבום הסולו הקרוב שלה. זה יכלול חמישה רצועות ש"יתאימו יחד בעולם משלהם".<ref></ref> "Stealin' Love" נחשף לראשונה בדפי המדיה החברתית שלה, שם הסבירה לי-אן שהשיר ראה כל כך הרבה גרסאות שונות מאז שנכתב לראשונה בשנת 2020.<ref name=":0"/>

==הרכב==
"Stealin' Love" תואר כרצועת R&B עכשווי ואלקטרופופ, עם מילים הבוחנות נושאים של אהבה וצמיחה.<ref></ref>

== מיקומי שיא ==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור "Stealin' Love"
!אזור
!תאריך יציאה
!פורמט (ים)
!חברת תקליטים
!מקור
|-
!כלל העולם
|28 במרץ 2024
|הורדה דיגיטלית • הזרמת מוזיקה
|rowspan="2" |וורנר רקורדס
| <ref></ref>
|-
!איטליה
|29 במרץ 2024
|איירפליי
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירים באנגלית
קטגוריה:סינגלים בהוצאת וורנר רקורדס
לא טוב היות האדם לבדו (שיר)

"לבדו" או בשמו המוכר "לא טוב היות האדם לבדו" הוא שיר מאת המשורר נתן זך. השיר הולחן על ידי מתי כספי. שירו של זך, מתכתב עם הפסוק מ. זך טוען כי: "לֹא טוֹב הֱיוֹת הָאָדָם לְבַדּוֹ", אך לדעתו הבעיה לא נפתרה עם בריאת האישה ובהולדתה של החברה.<ref name=":0" />

== רקע ==
השיר הולחן על ידי כספי לתוכנית "בראש אחד", בהפקתם של איתן גפני ודודו אלהרר ובניהולו של איתן גפני. את השיר ביצעו דני ליטני ויהודית רביץ. הדואט עם יהודית רביץ מופיע באלבומו הראשון של דני ליטני "יחס חם" שיצא בשנת 1978. כשהאלבום יצא היה ליטני באמצע העשור הרביעי לחייו ומאחוריו קריירה מפוארת. את השיר עיבד מוזיקלית פרד פילד מוזיקאי אמריקאי.<ref name=":0"></ref>

בשנת 1982 הופיע השיר באלבומה של רביץ "מילה טובה ואוסף שירים" כמבצעת יחידה של השיר. בשנת 1987 הופיע השיר באלבומו של כספי, צד ג' צד ד'. בשנת 1992 ביצע כספי את השיר בתוכנית "קיבוץ בלב" בהפקת הטלוויזיה הישראלית. הקליפ לתוכנית צולם ברפת כשפרות מקיפות ומפריעות את נגינתו של כספי על פסנתר ואת שירתו.<ref></ref>
חברי זהו זה! ביצעו את השיר במחווה לזך לאחר מותו.

השיר התפרסם בלחנו המוכר והמאוחר יותר (1978) של כספי ובביצועיהם של ליטני, רביץ וכספי עצמו. אך קיים לחן מוקדם יותר משנת 1975 של אבנר קנר ויוני רכטר.<ref></ref> הפעם ההבדל בלחנים הפוך: כספי התאים למילים לחן קצבי, בעוד שקנר ורכטר יצרו לו לחן איטי ומהורהר. נורית גלרון שרה את הלחן של רכטר, וגרסה זו הופיעה במהדורת התקליטור של אלבומה "שירים באמצע הלילה" שהוקדש לשיריו של זך.

השיר צעד 13 שבועות במצעדי הפזמונים השבועיים של תחנת הרדיו רשת ג'. במצעד הפזמונים העברי השנתי לשנת 1978 דורג במקום ה־25.

== קישורים חיצוניים ==
* 

== הערות שוליים ==

קטגוריה:שירי 1978
קטגוריה:סינגלים מ-1978
קטגוריה:שירי יהודית רביץ
קטגוריה:דואטים
קטגוריה:שירים בעברית
קטגוריה:שירי נתן זך
קטגוריה:שירים שהולחנו על ידי מתי כספי
קטגוריה:שירים המבוססים על התנ"ך
קטגוריה:שירים על בדידות
פרדריק פנצ'ר

פרדריק ברטלט פנצ'ר (באנגלית: Frederick Bartlett Fancher; ) היה פוליטיקאי אמריקאי מדקוטה הצפונית, איש המפלגה הרפובליקנית, שכיהן כמושל דקוטה הצפונית השביעי בשנים 1899–1901.
==ראשית חייו==
פרדריק פנצ'ר נולד במחוז אורלינס שבמדינת ניו יורק. הוא התחנך בבתי ספר ציבוריים ובבית הספר הנורמלי המדינתי באיפסלנטי שבמישיגן (כיום אוניברסיטת מזרח מישיגן). הוא נשא לאישה את פלורנס ס. ואן וורהיס.
==קריירה==
ב-1881 עבר פלצ'ר לטריטוריית דקוטה והחל לעסוק בחוואות ליד העיר ג'יימסטאון. לאחר שעבד בתחום הביטוח בטריטוריית דקוטה ובאילינוי, נכנס פנצ'ר לראשונה לפוליטיקה כנשיא ועידת החוקה של דקוטה הצפונית ב-1889. בשנים 1895–1899 הוא שימש כנציב הביטוח המדינתי, וכחבר חבר הנאמנים של בית החולים המדינתי לחולי נפש.

לאחר שהבטיח לעצמו את מועמדות המפלגה הרפובליקנית, נבחר פנצ'ר כמושל דקוטה הצפונית וכיהן בתפקיד מ-3 בינואר 1899 ועד 10 בינואר 1901. בעת כהונתו כמושל הוקמו במדינה מועצת החנינות ומפעל אריגה בבית הכלא המדינתי.

לאחר תום כהונתו כמושל עבר פנצ'ר לסקרמנטו שבקליפורניה, שם הוא עסק בעסקי קמעונאות עד לפרישתו ב-1925.
==מותו==
פרדריק פנצ'ר נפטר בלוס אנג'לס ב-10 בינואר 1944. הוא נטמן בפארק הזיכרון איסט לון שבסקרמנטו. הוא היה אחרון מושלי דקוטה הצפונית שנותרו בחיים מבין אלו שכיהנו במהלך המאה ה-19.
==לקריאה נוספת==
<div style="direction: ltr;">
* [https://archive.org/details/biographicaldire0003unse/page/1174/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 3], Westport, Conn.; Meckler Books, 1978, pp. 1174-1175.
</div>

==קישורים חיצוניים==
* [https://www.nga.org/governor/frederick-bartlett-fancher/ פרדריק פלצ'ר] באתר אגודת המושלים הלאומית 
* [https://politicalgraveyard.com/bio/faircloth-farleigh.html#881.58.30 פרדריק פלצ'ר] באתר The Political Graveyard 
* 

קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1852
קטגוריה:אמריקאים שנפטרו ב-1944
אנרי דונדייה דה ואבר

אנרי דונדייה דה ואבר (בצרפתית: Henri Donnedieu de Vabres; 8 ביולי 1880 – 14 בפברואר 1952) היה משפטן צרפתי שכיהן כשופט במשפטי נירנברג. הוא היה השופט הצרפתי הראשי במשפטים אלה.

== ביוגרפיה ==
דונדייה נולד בנים למשפחה פרוטסטנטית ובורגנית. לפני מלחמת העולם השנייה פעל למען הרעיון של בית דין פלילי בין-לאומי בעת ששימש כפרופסור למשפט פלילי בסורבון. הוא המשיך לכהן כפרופסור למשפטים בצרפת של וישי. הוא הפך גם למנהל המכון לקרימינולוגיה של פריז. מאוחר יותר, ב-1947, הציג שוב את רעיונו בפני ועדה של האומות המאוחדות.

ב-1935 קיבל הזמנה לברלין מהנס פרנק, עורך דינו האישי של היטלר ולימים המושל הכללי של פולין הכבושה. הם דנו ברעיון של בית דין פלילי בין-לאומי.

דונדייה היה היחיד מבין השופטים במשפטי נירנברג שלא היה שופט מקצועי; סביר להניח שהסיבה לכך היא ששופטים תחת משטר צרפת של וישי היו צריכים להישבע אמונים למשטר, בעוד שדונדייה, כפרופסור, לא עשה כן. דונדייה מחה בחריפות נגד הרשעתו של אלפרד יודל, וקבע כי מדובר בעיוות דין שהחייל המקצועי יורשע - כאשר הוא אינו נאמן לנאציזם. ב-1953 טיהר בית משפט מערב גרמני במינכן את שמו של יודל וזיכה אותו מכל האישומים נגדו, אולם כעבור מספר חודשים ביטל את הזיכוי כתוצאה מלחץ אמריקאי על ממשלת בוואריה.

הוא היה גם זה שהציע כי כיתת יורים עשויה להיות דרך מכובדת יותר להוציא להורג את האשמים במשפט, אם כי פרנסיס בידל ויונה ניקיטצ'נקו התנגדו לכך בחריפות.

הוא התייעץ, יחד עם רפאל למקין (המשפטן שהגה את המונח "רצח עם" בספרו משנת 1944 "Axis Rule In Occupied Europe") ואספסיאנוס פלה, כדי להכין את טיוטת מזכירות האומות המאוחדות לאמנה בדבר מניעתו וענישתו של הפשע השמדת עם.

דונדייה מת בפריז ב-1952.

בנו, ז'אן דונדייה דה ואבר, הצטרף לממשלתו של שארל דה גול ושימש כממונה על השגרירויות בקבינט שלו מ-1944 עד 1946. נכדו, , כיהן כשר התרבות של צרפת בין השנים 2004 ל-2007.

==קישורים חיצוניים==

== הערות שוליים ==

קטגוריה:משפטי נירנברג
קטגוריה:שופטי בתי דין בין-לאומיים
קטגוריה:משפטנים צרפתים
קטגוריה:צרפתים שנולדו ב-1880
קטגוריה:צרפתים שנפטרו ב-1952
שבירונים

נוגאטין
סוגי שבירוני פראלין
 

שבירונים פריכים (באנגלית: Brittle) הוא סוג של מוצרי קונדיטוריה מתוקים המורכבים מחתיכות שבורות שטוחות של ממתקי סוכר קשים המוטבעים באגוזים כמו אגוזי פקאן, שקדים או בוטנים<ref></ref> ובדרך כלל עוביים פחות מ-1 ס"מ.

== סוגים ==
יש למוצר וריאציות רבות ברחבי העולם, כמו פסטלי (ממתק שומשום) ביוון, סוהאן באיראן,<ref></ref> קרוקאנט בצרפת,<ref></ref> alegría או palanqueta במקסיקו,<ref></ref> pé-de-moleque בברזיל, panocha mani, panutsa mani, או סאני בפיליפינים (שאפשר להכין גם עם אגוז פילי),<ref name="Polistico"></ref> גוזינאקי בגאורגיה, גאג'אק בפונג'אב ההודית, בחלקים של המזרח התיכון, שבירונים עשויים עם פיסטוקים,<ref></ref> בעוד שבמדינות אסיה רבות משתמשים בשומשום ובבוטנים.<ref></ref> שבירוני בוטנים הוא המתכון הפופולרי ביותר בארצות הברית.<ref>Chu, Anita. Field Guide to Candy: How to Identify and Make Virtually Every Candy Imaginable. Philadelphia: Quirk, 2009.</ref> המונח "שבירון" בהקשר של הממתק הופיע לראשונה בדפוס בשנת 1892, אם כי הממתק עצמו קיים כבר הרבה יותר זמן.<ref></ref>

== הכנה ==
באופן מסורתי, תערובת של סוכר ומים מחוממת לשלב בו הופך למוצק שאפשר לשבור אותו. הדבר מתרחש בטמפרטורה של כ-146 עד 154 מעלות צלזיוס, על אף שמתכונים מסוימים מבקשים להוסיף גם מרכיבים כמו גלוקוז ומלח בשלב הראשון.<ref></ref> האגוזים מעורבבים עם הסוכר המקורמל ובשלב זה מוסיפים תבלינים, חומרי התפחה, ולעיתים קרובות חמאת בוטנים או חמאה. הממתק החם נשפך על משטח שטוח לקירור, באופן מסורתי גרניט, לוח שיש או תבנית אפייה. ניתן לשטח את הממתק החם לעובי אחיד. כאשר משטח השבירונים קר מספיק לטיפול, שוברים אותו לחתיכות.<ref></ref> זה נדיר לשבור את השבירונים לחתיכות שוות.

== נוגטין ==
נוגטין הוא ממתק דומה לשבירון, אך עשוי משקדים פרוסים במקום בוטנים שלמים, המשובצים בקרמל שקוף.<ref></ref>

== לקריאה נוספת ==
* Almond Roca
* Chikki
* Churchkhela
* Florentine biscuit
* Frankfurter Kranz
* Gajak
* Dalgona
* Ka'í Ladrillo
* List of peanut dishes
* Pé-de-moleque (in Brazil)
* Turrón (in Spain)

== ראו גם ==
* קרמל
* גוזינאקי
* טופי
* נוגט

== קישורים חיצוניים ==

== הערות שוליים ==

קטגוריה:מאכלי בוטנים
קטגוריה:ממתקים
אלה יונילה

אלה יונילה (בפינית: Ella Junnila; נולדה ב-6 בדצמבר 1998) היא אתלטית פינית, זוכת מדליית ארד באליפות אירופה באולם (טורון 2021) בקפיצה לגובה.

== ביוגרפיה ==
יונילה נולדה באספו שבפינלנד. אמא היא הקופצת לרוחק הפינית רינגה רופו-יונילה , שייצגה את פינלנד באולימיפאדת ברצלונה 1992 ומחזיקה בשיאי פינלנד בקפיצה לרוחק באצטדיון ובאולם.<ref></ref>

=== 2018 ===
באליפות אירופה שנערכה בברלין שבגרמניה באוגוסט סיימה במקום 17 בקפיצה לגובה בתוצאה של 1.86 מטר.

=== 2019 ===
באליפות אירופה באולם שנערכה בגלאזגו שממלכה המאוחדת במרץ סיימה במקום 25 בקפיצה לגובה בתוצאה של 1.85 מטר.

==== מדליית ארד באליפות אירופה עד גיל 23 ====
באליפות אירופה עד גיל 23 שנערכה ביבלה שבשוודיה ביולי זכתה במדליית ארד בקפיצה לגובה בתוצאה של 1.92 מטר.

באליפות העולם באתלטיקה שנערכה בדוחה שבקטר בספטמבר סיימה במקום 29 בקפיצה לגובה בתוצאה של 1.80 מטר.

=== 2021 ===
==== מדליית ארד אלופת אירופה באולם ====
באליפות אירופה באולם שנערכה בטורון שבפולין במרץ זכתה במדליית ארד בקפיצה לגובה בשיא פינלנד חדש של 1.96 מטר, אחרי ירוסלבה מהוצ'יך (2.00 מטר) ואירינה גראשצ'נקו (1.98 מטר), שתיהן מאוקראינה.

באולימפיאדת טוקיו שנערכה באוגוסט סיימה במקום 22 בקפיצה לגובה בתוצאה של 1.86 מטר.

=== 2022 ===
באליפות העולם שנערכה ביוג'ין שבאורגון, ארצות הברית, ביולי, סיימה במקום 18 בקפיצה לגובה בתוצאה של 1.86 מטר.

באליפות אירופה שנערכה בברלין שבגרמניה באוגוסט סיימה במקום 19 בקפיצה לגובה בתוצאה של 1.78 מטר.

=== 2023 ===
באליפות העולם שנערכה בבודפשט שבהונגריה באוגוסט סיימה במקום 13 בקפיצה לגובה בתוצאה של 1.90 מטר.

== שיאים אישיים ==
=== אצטדיון ===
* קפיצה לגובה: 1.95 מטר (2019), שיא פינלנד

=== אולם ===
* קפיצה לגובה: 1.96 מטר (2021), שיא פינלנד

== קישורים חיצוניים ==

== הערות שוליים ==

קטגוריה:קופצות לגובה
קטגוריה:אתלטיות פיניות
קטגוריה:קופצות לגובה באולימפיאדת טוקיו (2020)
קטגוריה:פיניות שנולדו ב-1998
קטגוריה:פינים שנולדו ב-1998
איוואן ורנר

אֶיוואן ורנר (בסרבו-קרואטית: Ivan Werner; 18 ביוני 1887, זאגרב, האימפריה האוסטרו-הונגרית – 26 ביוני 1944, זאגרב, המדינה העצמאית של קרואטיה) היה פוליטיקאי קרואטי בן הפולקסדויטשה, חבר בתנועת האוסטאשה, משתף פעולה עם הנאצים, אשר בין 1941–1944 כיהן כראש עיריית זאגרב, ונודע בכך שהוציא צו להריסתו של בית הכנסת בזאגרב.

== ביוגרפיה ==
ורנר נולד בזאגרב למשפחה מקרב הפולקסדויטשה. רכש השכלה תיכונית בעירו, ובהמשך הוכשר כקצב. הוא יצא ללימודי מסחר וניהול בגראץ ובהמשך בווינה, שב לעירו וניהל בית מטבחיים אשר העסיק 250 עובדים. ביו השנים 1923–1926 כיהן כחבר מועצת עיריית זאגרב. בהמשך הצטרף לתנועת האוסטאשה.

ב-6 באפריל 1941 פלשה גרמניה הנאצית ליוגוסלביה וכבשה אותה תוך ימים אחדים. ב-10 באפריל 1941 נכנסו כוחות גרמניים לזאגרב ועימם עשרות רבות של גולים לאומניים קרואטים שנמלטו מהממלכה בתקופת שלטונה של ממלכת יוגוסלביה. עם הגעתם כוננה המדינה העצמאית של קרואטיה בראשות אנטה פאבליץ'.

פאבליץ' מינה את ורנר לראש העיר, ביודעו שהוא מכיר את העיר ותושביה ובעל יכולות ניהוליות ולוגיסיטיות. באוקטובר 1941 הוציא ורנר צו הריסה לבית הכנסת. ב-10 באוקטובר 1941 הוחל בהריסת המבנה ובאפריל 1942 הוא נהרס כליל. כל ההליך צולם למטרות תעמולה אנטישמית. הצילומים הוצגו בתערוכות בכל רחבי מדינת קרואטיה העצמאית כהמחשה לפתרון הסופי של "הבעיה היהודית". האוסטאשים הסריטו את הריסת הבניין וקטע מהסרט נמצא לאחר מלחמת העולם.

בנוסף פרע ורנר את חובותיה של עיריית זאגרב, פיתח תשתיות ובנה קו חשמלית חדש, וזאת במימון שהושג משדידת נכסיהם ורכושם של יהודי זאגרב אשר גורשו בהדרגה למחנות ההשמדה.

ורנר הלך לעולמו ב-1944 בעודו מכהן בתפקיד ונקבר בבית הקברות מירוגוי.

==קישורים חיצוניים==
* Snješka Knežević, [https://www.ipu.hr/content/radovi-ipu/RIPU-23-1999_121-148_SKnezevic.pdf Zagrebačka sinagoga], המכון לאמנות היסטורית, זאגרב, 2000 
* 

==הערות שוליים==

קטגוריה:פושעי מלחמה אוסטאשים
קטגוריה:ראשי עיריית זאגרב
קטגוריה:אישים הקבורים בבית הקברות מירוגוי
קטגוריה:קרואטים משתפי פעולה עם הנאצים
קטגוריה:פוליטיקאים קרואטים
קטגוריה:ילידי 1887
קטגוריה:נפטרים ב-1944
קטגוריה:קרואטים שנפטרו במאה ה-20
אם סי אייט

ארון ברנרד טיילר (באנגלית: Aaron Bernard Tyler; נולד ב-22 במאי 1971),<ref></ref> הידוע גם בשם הבמה שלו אם סי אייט (MC Eiht), הוא ראפר אמריקאי. רבים משיריו מבוססים על חייו בקומפטון. שם הבמה שלו נוצר בחלקו בהשראת הספרה בשמו של KRS-One. הוא בחר ב-Eiht בשל הקשרים שלה ל"תרבות רחוב", כולל Olde English 800 (משקה אלכוהול) ונשק קליבר 38.<ref>[http://thugradio.net/mceihtinterview.html Thug Radio] .</ref>

הוא הוביל את הרכב ההיפ הופ קומפטון מוסט וונטד. הוא ידוע גם בהשתתפות בסרט "Menace II Society" משנת 1993, כמו גם בגילום הדמות ריידר במשחק הווידאו Grand Theft Auto: San Andreas משנת 2004.

== קריירה ==
טיילר נולד בקומפטון, קליפורניה, וזכה לתהילה בחוף המערבי כחבר בהרכב הראפ קומפטון מוסט וונטד. לאחר שזכה להצלחה עם ההרכב, שהגיעה לשיא עם האלבום "Music to Driveby" משנת 1992, טיילר השתתף בסרט המצליח "Menace II Society", כמו גם בפסקול שלו. הסרט דרבן אותו לקריירת סולו, למרות ששני האלבומים הבאים שלו "We Come Strapped" ו-"Death Threatz" כללו שיתוף פעולה של ההרכב קומפטון מוסט וונטד. האלבומים הללו נחשבו לטובים ביותר שלו והתרחשו במהלך השנים הכי מתוחות של הסכסוך בין טיילר לדי ג'יי קוויק.

הוא הצהיר כי לא רצה לככב בסרטי קומדיה על מנת לשמור על תדמיתו הציבורית. מאוחר יותר הוא הופיע רק בסרטים דלי התקציב "Reasons, Thicker than Water" ו-"?Who Made the Potatoe Salad" כמו גם סיפק את הקול של לאנס 'ריידר' ווילסון במשחק הווידאו Grand Theft Auto: San Andreas.<ref>MC Eiht biography. </ref> המוזיקה שלו נכללה גם בסדרת Grand Theft Auto, גם לבד וגם עם קומפטון מוסט וונטד.

הוא הוציא לאור את האלבום "Last Man Standing", האלבום הראשון שבוצע ללא ההרכב שלו, ולאחר מכן נפרד מחברת התקליטים שלו. ב-1999 הוציא לאור את האלבום "Section 8", תחת חברת התקליטים פריוריטי רקורדס.<ref>[http://www.thaformula.com/evil_dee_definition_of_a_dj_day.htm thaformula.com] Accessed 2007-10-21.</ref>

ב-2004 וב-2006 הוא הוציא לאור אלבומים יחד עם ספייס 1 וברודה לינץ' האנג. בשנת 2006, טיילר השתתף בסינגל "Candy (Drippin' Like Water)" באלבומו של סנופ דוג "Tha Blue Carpet Treatment".

באוקטובר 2012, טיילר השתתף בשיר "M.A.A.D City" של קנדריק לאמאר, מתוך האלבום "Good Kid, M.A.A.D City". ב-4 בינואר 2013 הוא הוציא לאור את המיני אלבום "Keep It Hood"<ref></ref>

בקיץ 2014, טיילר הוציא לאור סינגל עם האאוטלוז, הרכב הראפ של טופאק שאקור, שכותרתו "Shut 'Em Down", שהתייחסו לחברי האאוטלוז הוותיקים טופאק וקדאפי.

== דיסקוגרפיה ==
=== אלבומי אולפן ===
* 1994 - We Come Strapped
* 1996 - Death Threatz
* 1997 - Last Man Standing
* 1999 - Section 8
* 2000 - N' My Neighborhood
* 2001 - Tha8t'z Gangsta
* 2002 - Underground Hero
* 2003 - Hood Arrest
* 2004 - Smoke in tha City
* 2004 - Veterans Day
* 2006 - Affiliated
* 2006 - Compton's O.G.
* 2017 - Which Way Iz West
* 2020 - Official
* 2020 - Lessons
* 2022 - Revolution in Progress
* 2023 - Lessons 2

=== אלבומי שיתוף פעולה ===
* 2004 - The Pioneers (יחד עם ספייס 1)
* 2006 - The New Season (יחד עם ברודה לינץ' האנג)
* 2006 - Keep It Gangsta (יחד עם ספייס 1)

== קישורים חיצוניים ==

* 

== הערות שוליים ==

קטגוריה:ראפרים אמריקאים
קטגוריה:ילידי 1971
מילוסלבה רזקובה

מילוסלבה רזקובה (בצ'כית: Miloslava Rezková; 22 ביולי 1950 – 19 באוקטובר 2014), הידוע גם כמילוסלבה הובנרובה (בצ'כית: Miloslava Hübnerová) הייתה אתלטית צ'כוסלובקית, אלופה אולימפית (מקסיקו סיטי 1968) ואלופת אירופה (אתונה 1969) בקפיצה לגובה.

== ביוגרפיה ==
רזקובה נולדה בפראג שבצ'כוסלובקיה. היא נישאה לרודולף הובנר , גם הוא קופץ לגובה. בצעירותה התאמנה בבלט ובהתעמלות אמנותית.<ref></ref>

=== 1968 ===
==== אלופה אולימפית ====
באולימפיאדת מקסיקו סיטי שנערכה באוקטובר זכתה במדליית זהב בקפיצה לגובה בתוצאה של 1.82 מטר, לפני אנטונינה לזרבה (1.80 מטר) וולנטינה קוזיר (1.80 מטר), שתיהן מברית המועצות.

=== 1969 ===
==== אלופת אירופה ====
באליפות אירופה שנערכה באתונה שביוון בספטמבר זכתה במדליית זהב בקפיצה לגובה בשיא אליפות חדש של 1.83 מטר, לפני אנטונינה לזרבה (1.83 מטר) ובת ארצה מריה מראצ'נובה (1.83 מטר).

=== 1971 ===
באליפות אירופה שנערכה בהלסינקי שבפינלנד באוגוסט סיימה במקום חמישי בקפיצה לגובה בתוצאה של 1.83 מטר.

=== 1972 ===
באולימפיאדת מינכן שנערכה בספטמבר סיימה במקום 15 בקפיצה לגובה בתוצאה של 1.82 מטר.

=== 1973 ===
באליפות אירופה באולם שנערכה ברוטרדם שבהולנד במרץ סיימה במקום שישי בקפיצה לגובה בתוצאה של 1.84 מטר.

=== 1974 ===
באליפות אירופה שנערכה ברומא שבאיטליה בספטמבר סיימה במקום חמישי בקפיצה לגובה בתוצאה של 1.86 מטר.

=== 1975 ===
באליפות אירופה באולם שנערכה בקטוביץ שבפולין במרץ סיימה במקום 11 בקפיצה לגובה בתוצאה של 1.75 מטר.

נפטרה ב-19 באוקטובר 2014.

== שיאים אישיים ==
=== אצטדיון ===
* קפיצה לגובה: 1.87 מטר (1972)

=== אולם ===
* קפיצה לגובה: 1.85 מטר (1973)

== קישורים חיצוניים ==

== הערות שוליים ==

קטגוריה:קופצות לגובה
קטגוריה:אתלטיות צ'כיות
קטגוריה:אתלטיות צ'כוסלובקיות
קטגוריה:אתלטיות באולימפיאדת מקסיקו סיטי (1968)
קטגוריה:אתלטיות באולימפיאדת מינכן (1972)
קטגוריה:אלופות אולימפיות: קפיצה לגובה
קטגוריה:אלופות אולימפיות מצ'כוסלובקיה
קטגוריה:אלופות אולימפיות מצ'כיה
קטגוריה:אלופות אירופה באתלטיקה
קטגוריה:ילידות 1950
קטגוריה:נפטרות ב-2014
יוסף ויטבסקי

יוסף דווידוביץ' ויטבסקי (באוקראינית: Ио́сиф Дави́дович Ви́тебский; 9 בינואר 1938) הוא סייף עבר יהודי-סובייטי יליד אוקראינה. סגן אלוף אולימפי (מקסיקו סיטי 1968) ואלוף עולם (1967) בדקר קבוצתי. 

== ביוגרפיה ==
ויטבסקי נולד וגדל בקייב, אוקראינה. למד ספורט ותרבות הגוף באוניברסיטת קייב.

===1967===
====אלוף עולם====
באליפות עולם שנערכה במונטריאול, קנדה בשנת 1967 הוא זכה במדליית זהב בדקר קבוצתי.

===1968===
====סגן אלוף אולימפי====
באולימפיאדת מקסיקו סיטי זכה במדליית כסף בדקר קבוצתי. לצידו בקבוצה השתתף היהודי גרגורי קריס.

== חיים אישיים ==
לויטבסקי אימן את נבחרת אוקראינה במשך 13 שנים, ולאחר מכן ניהל במשך כ-10 שנים (1988–1998) את בית הספר ההישגי בספורט באוניברסיטה הממלכתית של אוקראינה. הוא שימש במשך 12 שנים כעוזר מאמן באוניברסיטת פנסילבניה של קבוצת הסייף של האוניברסיטה. 

לויטבסקי נשוי לאמה ולהם שני בנים, דמיטרי ואלכס, והם מתגוררים בפילדלפיה. ב-2013 עבר לדנבר, קולורדו.

==קישורים חיצוניים==

קטגוריה:ספורטאים יהודים סובייטים
קטגוריה:סייפים סובייטים
קטגוריה:סייפים יהודים
קטגוריה:מאמני סיף
קטגוריה:בוגרי אוניברסיטת קייב
קטגוריה:מאמני ספורט סובייטים
קטגוריה:סייפים באולימפיאדת מקסיקו סיטי (1968)
קטגוריה:משתתפים יהודים באולימפיאדת מקסיקו סיטי (1968)
נדז'דה דובוביצקאיה

נדז'דה ואסילבנה דובוביצקאיה (בקזחית: Надежда Васильевна Дубовицкая; נולדה ב-12 במרץ 1998) היא אתלטית קזחית, זוכת מדליית ארד באליפות עולם באולם (בלגרד 2022), סגנית אלופת אסיה (דוחה 2019) ואלופת אסיה באולם (אסטנה 2023) בקפיצה לגובה.

== ביוגרפיה ==
דובוביצקאיה נולדה בסמיפלטינסק שבקזחסטן.

=== 2016 ===
==== סגנית אלופת אסיה עד גיל 20 ====
באליפות אסיה עד גיל 20 שנערכה בהו צ'י מין סיטי שבווייטנאם ביוני זכתה במדליית כסף בקפיצה לגובה בתוצאה של 1.74 מטר.

=== 2017 ===
באליפות אסיה שנערכה בבובנשוואר שבהודו ביולי סיימה במקום שישי בקפיצה לגובה בתוצאה של 1.75 מטר.

=== 2018 ===
==== מדליית ארד באליפות אסיה באולם ====
באליפות אסיה באולם שנערכה בטהראן שבאיראן בפברואר זכתה במדליית ארד בקפיצה לגובה בתוצאה של 1.80 מטר.

==== מדליית ארד במשחקי אסיה ====
במשחקי אסיה שנערכו בג'קרטה שבאינדונזיה באוגוסט זכתה במדליית ארד בקפיצה לגובה בתוצאה של 1.84 מטר.

=== 2019 ===
==== סגנית אלופת אסיה ====
באליפות אסיה שנערכה בדוחה שבקטר באפריל זכתה במדליית כסף בקפיצה לגובה בשיא אישי חדש של 1.88 מטר.

=== 2021 ===
באליפות קזחסטן שנערכה ב-8 ביוני קבעה בקפיצה לגובה שיא אסיה חדש של 2.00 מטר.

באולימפיאדת טוקיו שנערכה באוגוסט סיימה במקום 28 בקפיצה לגובה בתוצאה של 1.86 מטר.

=== 2022 ===
==== מדליית ארד באליפות עולם באולם ====
באליפות העולם באולם שנערכה בבלגרד שבסרביה במרץ זכתה במדליית ארד בקפיצה לגובה בשיא אישי חדש של 1.98 מטר, אחרי ירוסלבה מהוצ'יך מאוקראינה (2.02 מטר) ואלינור פטרסון מאוסטרליה (2.00 מטר).

באליפות העולם שנערכה ביוג'ין שבאורגון, ארצות הברית, ביולי, סיימה במקום שמיני בקפיצה לגובה בתוצאה של 1.96 מטר.

=== 2023 ===
==== אלופת אסיה באולם ====
באליפות אסיה באולם שנערכה בפברואר באסטנה שבקזחסטן זכתה במדליית זהב בקפיצה לגובה בתוצאה של 1.89 מטר.

באליפות העולם שנערכה בבודפשט שבהונגריה באוגוסט סיימה במקום תשיעי בקפיצה לגובה בתוצאה של 1.90 מטר.

==== מדליית ארד במשחקי אסיה ====
במשחקי אסיה שנערכו בהאנגג'ואו שברפובליקה העממית של סין באוקטובר זכתה במדליית ארד בקפיצה לגובה בתוצאה של 1.86 מטר.

=== 2024 ===
באליפות העולם באולם שנערכה במרץ בגלאזגו שבממלכה המאוחדת סיימה במקום שמיני בקפיצה לגובה בתוצאה של 1.88 מטר.

== שיאים אישיים ==
=== אצטדיון ===
* קפיצה לגובה: 2.00 מטר (2021), שיא אסיה

=== אולם ===
* קפיצה לגובה: 1.98 מטר (2022)

== קישורים חיצוניים ==

קטגוריה:קופצות לגובה
קטגוריה:אתלטיות קזחיות
קטגוריה:קופצות לגובה באולימפיאדת טוקיו (2020)
קטגוריה:קזחיות שנולדו ב-1998
רצח היינריך שטרן

רצח היינריך שטרן התרחש בחיפה ב-9 בדצמבר 1947.

היינריך שטרן נולד בגרמניה בשנת 1912. עבר שם את שנות השואה ושרד, לאחר שאיבד את רוב בני משפחתו.

הוא הגיע מאיטליה לארץ ישראל עם אשתו אירמה בתחילת דצמבר 1947 באונייה טטי (לפי מקור אחר - באונייה בורסי), במסגרת קבוצת נוסעים שארגן הג'וינט. בני הזוג שטרן ירדו מן האונייה בחיפה, בכוונה להמשיך לאחר מכן בהפלגה לאוסטרליה. הם התאכסנו בבית מלון בעיר.

היו אלו ימי ראשית מלחמת העצמאות, ובחיפה פרצו תקריות אלימות. ב-9 בדצמבר יצאו שטרן ואשתו מן המלון, למרות שעובדי המלון יעצו להם שלא לצאת מחמת הסכנה. נראה שכיוון שלא הכירו את העיר, הגיעו בהליכתם לאזור מסוכן. בשעה 09:15 בבוקר, ברחוב המלכים, התקרב ערבי אל שטרן וירה בו שתיים או שלוש יריות מאקדח, שפגעו בפלג גופו העליון. שטרן נפצע קשה. הוא נלקח לבית החולים הממשלתי בעיר, ושם מת מפצעיו בהמשך היום.

שטרן, בן 35 במותו, הובא לקבורה בחיפה. שמו הונצח באנדרטת חללי פעולות האיבה והטרור בישראל בהר הרצל שבירושלים.

==קישורים חיצוניים==
* [https://laad.btl.gov.il/Web/He/TerrorVictims/Page/Default.aspx?ID=36212 היינריך שטרן], באתר לזכר האזרחים נפגעי פעולות האיבה
* ידיעות מאתר עיתונות יהודית היסטורית:
** [https://www.nli.org.il/he/newspapers/dav/1947/12/10/01/article/7 התנקשויות והצתות בחיפה], דבר, 10 בדצמבר 1947 ([https://www.nli.org.il/he/newspapers/dav/1947/12/10/01/article/26 המשך])
** [https://www.nli.org.il/he/newspapers/ahr/1947/12/10/01/article/49 מרכז ההתקפה בחיפה היה אתמול במזרח העיר], על המשמר, 10 בדצמבר 1947

קטגוריה:חיפה: פיגועים
קטגוריה:מלחמת העצמאות: 1947
קטגוריה:פיגועי טרור בארץ ישראל
Chapter & Verse

Chapter & Verse (בעברית: פרק & פסוק) הוא אלבום האולפן הדני של הזמרת האמריקאית גבי בארט. האלבום יצא לאור ב-22 בפברואר 2024 על ידי חברת התקליטים וורנר מוזיק נאשוויל.<ref></ref>

==רקע וקידום==
שם האלבום Chapter & Verse נוצר בהשראת אמונתה של בארט,<ref name="chapter & verse country now"></ref> היא כתבה תשעה מתוך 14 רצועות האלבום והפיקה את הפרויקט יחד עם רוס קופרמן.<ref></ref> פיל ויקהאם מופיע ברצועת הסיום, ולוק קומבס ביצע קולות רקע ל-"Dance Like No One's Watching", שיר שקומבס כתב על היותו הורה לבת. הוא נתן אותו לבארט לאחר שגילה שאשתו מצפה לילד, בידיעה שבארט רק ילדה ילדה.<ref></ref>

===סינגלים===
"Glory Days" יצא לאור כסינגל המוביל של האלבום ב-12 ביוני 2023.<ref></ref> "Cowboy Back", "Growin' Up Raising You" ו-"You're My Texas" הוצאו כולם כסינגלים לקידום מכירות לקראת יציאת האלבום.<ref name="chapter & verse country now"/> בארט כתבה את השיר האחרון כמחווה לבעלה הטקסני קייד פוהנר, עם מירנדה למברט שגם היא מגיעה ממזרח טקסס.<ref name="chapter & verse country now"/>

==רשימת רצועות==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור Chapter & Verse
!אזור
!תאריך יציאה
!פורמט (ים)
!חברת תקליטים
!מקור
|-
!rowspan="2" |כלל העולם
|22 בפברואר 2024
|הורדה דיגיטלית • הזרמת מוזיקה • תקליטור • תקליט
|וורנר מוזיק נאשוויל
|
|}

==קישורים חיצוניים==

==הערות שוליים==

קטגוריה:אלבומי 2024
קטגוריה:אלבומים באנגלית
אוצר השפה העברית

ההודעה על ההוצאה לאור של 'אוצר השפה העברית' כפי שהתפרסמה בעיתונים היומיים בארץ, 1968
אוצר השפה העברית הוא אגרון (תזאורוס) עברי שנכתב על ידי ויצא לאור בשנת 1968. באגרון זה מופיעות מילים (שמות עצם, שמות תואר) וכן ניבים ופתגמים מהספרות העברית לדורותיה. האגרון אינו כולל הגדרות של העיולים הכלולים בו, אלא רק את השדות הסמנטיים שלהם.

== אופי האגרון ==
האגרון נבנה בדומה ל שיצא לאור ב-1852. בהתאם לכך המילים מופיעות לא לפי סדר האלפבית אלא לפי מדורים ובתוכם רשימות של מילים נרדפות. <blockquote>ב'אוצר השפה העברית' כלולים כמעט כל גנזי לשוננו מראשית הויתה ועד ימינו; בו מיוצגת הלשון העברית על שפעת רבדיה: לשון המקרא והתלמוד, לשון המדרשים ופיוטים, לשון חכמי ספרד, לשון הגאונים והפוסקים - ועד לעברית החדשה.</blockquote>'אוצר השפה העברית', עמ' יב

בשונה מהתזאורוס של רוז'ה, האגרון הזה לא מתעדכן, כך ש'העברית החדשה' שבו היא מתחילת שנות השישים של המאה העשרים.

== מבנה ושימוש ==
באגרון כלולים החלקים הבאים:

# רשימת המדורים לפי סדר המושגים - כשמה כן היא, רשימה המכילה 750 נושאים שונים
# החומר המילולי למדוריו - אוספי המילים הנרדפות שבכל מדור
# הפתגמים וציוני מקורותיהם - רשימת הפתגמים המופיעים באגרון
# המפתח - רשימת המילים השגורות שמובילה אל החומר המילולי

=== אופן השימוש באגרון ===
האגרון מיועד לדוברי השפה שמבקשים לגוון את אוצר המילים בהן עושים שימוש. מתחילים את החיפוש במפתח, שם מופיעות המילים השכיחות ביותר.

לדוגמה: ליד המילה אבא במפתח מופיע המספר 275. מספר זה מציין את המדור המתאים בחומר המילולי, שכותרתו: מוצא. במדור זה ניתן למצוא שמות עצם (ש"ע), שמות תואר (ש"ת), פתגמים והפנייות נוספות.

== אודות מחבר האגרון ==
נחום סטוצ'קוב נולד ב-1893 בפולין. היה שחקן בתיאטרון היידיש הפולני עד שב-1923 היגר לארצות הברית עם תיאטרון היידיש, שם הוא כתב מחזות ושירים, ביים והפיק והגיש ברדיו תוכניות ביידיש החל משנות ה-40 של המאה ה-20<ref></ref>.

אשתו צילה הייתה שחקנית והשתתפה בחלק מתוכניות הרדיו שהגיש. בנו היה גם הוא איש תיאטרון, כתב תסריטים ואף היה בין כותבי הסדרה הכל נשאר במשפחה.

סטוצ'קוב היה פוליגלוט. דיבר בשטף עברית, יידיש, אנגלית, רוסית, פולנית, צרפתית וגרמנית. בשנות החמישים הוא הוציא את התזארוס לשפה היידית. 15 שנה מאוחר יותר יצא לאור אוצר השפה העברית. סטוצ'קוב נפטר ב-6 בנובמבר 1965, שלוש שנים לפני ש'אוצר השפה העברית' יצא לאור.

== הערות שוליים ==

קטגוריה:מילונים עבריים
קטגוריה:ספרי 1968
קטגוריה:ספרי עיון בעברית
פס כחול (טיל)

פס כחול (Blue Streak) של חברת de Havilland Propellers היה טיל בליסטי בריטי לטווח בינוני (IRBM), ומאוחר יותר השלב הראשון של משגר הלוויינים אירופה. פס כחול בוטל מבלי להיכנס לייצור מלא. <ref></ref>

הפרויקט נועד לשמור על הרתעה גרעינית בריטית עצמאית. הפרויקט נועד להחליף את צי המפציצים V שהיה אמור להתיישן עד שנת 1965. הדרישה המבצעית לטיל פורסמה בשנת 1955 והתכנון הושלם עד 1957. במהלך הפיתוח התברר שמערכת הטילים יקרה מדי ופגיעה מדי להתקפת פתע. פרויקט הטיל בוטל ב-1960, כשסקייבולט, בהובלת ארצות הברית, הוא המחליף המועדף.

לאור הביטול, ממשלת בריטניה הציעה כי הרקטה תשמש כשלב ראשון של משגר לוויינים אזרחי בשם Black Prince. כיוון שהעלות נחשבה גדולה מדי עבור בריטניה בלבד, חיפשו שיתוף פעולה בינלאומי. חיפוש זה הוביל להקמת ארגון פיתוח המשגרים האירופי (ELDO), עם "פס כחול" כשלב ראשון של משגר הלוויינים אירופה.

משגר אירופה נבחן ב-Woomera Test Range, שבאוסטרליה ומאוחר יותר ב-Kourou שבגיאנה הצרפתית. בעקבות כשלים בשיגור, פרויקט ELDO בוטל ב-1972 ואתו גם פרויקט פס כחול.

== ראו גם ==
* תוכנית הגרעין של הממלכה המאוחדת

==קישורים חיצוניים==

== הערות שוליים ==

קטגוריה:טילים בליסטיים
עונש לפושעי מלחמה

עונש לפושעי מלחמה (באנגלית: Punishment for War Crimes) היא הכותרת של הצהרה שהוצאה על ידי נציגי שמונה הממשלות הגולות של בעלות הברית וצרפת בוועידת בעלות הברית השלישית בארמון סנט ג'יימס בלונדון, בריטניה, ב-13 בינואר 1942. היא תוארה כ"אבן דרך ראשונה" לקראת יצירת מסגרת משפטית בין-לאומית להעמדה לדין של פושעי מלחמה באירופה הכבושה על ידי גרמניה הנאצית במהלך מלחמת העולם השנייה.

== ההצהרה ==
ההצהרה, שסוכמה בפגישה ב-13 בינואר 1942, נחתמה על ידי ממשלות בלגיה, צ'כוסלובקיה, הולנד, יוון, לוקסמבורג, נורווגיה ויוגוסלביה הגולות, וכן על ידי צרפת החופשית. נציגי ממשלת בריטניה השתתפו בפגישה כמשקיפים יחד עם נציגים מקנדה, אוסטרליה, ניו זילנד ודרום אפריקה. למרות שציינה שההצהרה הייתה בעיקרה סמלית ולא ניתנת לאכוף, מציינת ההיסטוריונית יוליה אייכנברג כי "היא הייתה הראשונה שגיבשה גישה חדשה ומשותפת מצד בעלות הברית כלפי העמדה לדין של פושעי מלחמה, והעמידה אותם על סדר היום של כל הדיונים הנוספים בין ממשלות בעלות הברית והפיכתן למרכזיות בכל מטרות המלחמה המוצהרות ותוכניות השלום".

ההצהרה לא קבעה כלל מפרט לגבי "אופיו, גזעו או דתו של הקורבן" ולא התייחסה לרדיפת קבוצות מיעוט ספציפיות דוגמת היהודים. רק בדצמבר 1942 גונתה השואה בהצהרה משותפת של בעלות הברית.

ההצהרה הוצגה באופן רשמי לממשלות בריטניה, ארצות הברית וברית המועצות כהערה דיפלומטית מילולית בסוף יולי 1942. אלה חשו מחויבים להגיב בהצהרות משלהם המאשרות את רצונם לבסס אחריות משפטית על פושעי מלחמה לאחר מלחמת העולם השנייה. ההצהרה תרמה להקמת ועדה של בעלות הברית לענישה של פושעי מלחמה בחסות האספה הבין-לאומית בלונדון, שהתכנסה בקביעות עד שהוחלפה על ידי ועדה של האו"ם באוקטובר 1943. בשיתוף עם ועדת המידע של בעלות הברית, היא פרסמה מספר מחקרים על היבטים של המדיניות הנאצית באירופה הכבושה.

== תגובות ==
ולדיסלב שיקורסקי, שעמד בראש הוועידה שניסחה את ההצרה, אמר עליה:

שארל דה-גול, מנהיג צרפת החופשית, אמר על ההצהרה:

== לקריאה נוספת ==
<div style="direction: ltr;">
* 
* 
</div>

== הערות שוליים ==

קטגוריה:ועידות בעלות הברית במלחמת העולם השנייה
קטגוריה:פשעי מלחמה במלחמת העולם השנייה
קטגוריה:מלחמת העולם השנייה: 1942
Eyes Closed (שיר של Imagine Dragons)

"Eyes Closed" (בעברית: "עיניים עצומות") הוא שיר של ההרכב האמריקאי Imagine Dragons. הוא יצא לאור ב-3 באפריל 2024, כסינגל מתוך אלבום האולפן השישי של הלהקה, Loom, על ידי חברות התקליטים אינטרסקופ רקורדס ו-Kidinakorner.

== רקע ==
השיר תואר כשילוב של ראפ - רוק, פופ ורוק אלטרנטיבי.<ref name="rolling-stone"></ref> לאחר מכן, דן ריינולדס ציין:

== קידום ==
במרץ 2024, "Eyes Closed" הוקלט לראשונה בעקבות המהדורה האחרונה של "Children of the Sky" באמצעות קטעים שונים,<ref name="Heavy concepts"></ref> בעקבות קודים וחידות סודיות לפתרון באתר הרשמי של הלהקה. ב-31 במרץ, הכריזה Imagine Dragons על הסינגל, וב-22 באפריל נחשף שם האלבום, Loom.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי Imagine Dragons
קטגוריה:שירים באנגלית
קטגוריה:סינגלים בהוצאת אינטרסקופ רקורדס
משלחת מס' 28 לתחנת החלל מיר

חברי המשלחת
תיאור תחנת החלל מיר בזמן פעילות המשלחת
משלחת מס' 28 (ברוסית: основная экспедиция я-28) הייתה משלחת לתחנת החלל מיר שפעלה מ-4 באפריל 2000 ועד ל-16 ביוני 2000. מפקד המשלחת היה סרגיי זליוטין. פעילות המשלחת נמשכה 73 ימים. מטרת המשלחת הייתה לבחון מצב תחנת החלל שפעלה כבר 14 שנים ולבחון אפשרויות לניצולה בהמשך. הטיסה מומנה על ידי חברה פרטית MirCorp שבחנה רכישת תחנת החלל.
==הרכב המשלחת==
{| class="wikitable"
!שם
!תפקיד
!חללית הגעה
!<small>4.04.2000–16.06.2000</small>
!חללית חזרה
!הערות
|-
| סרגיי זליוטין||מפקד המשלחת || סויוז TM-30 || סויוז TM-30 || חבר משלחת מס' 28 מפקד חללית "סויוז TM-30"
|-
| אלכסנדר קאלרי||מהנדס טיסה || סויוז TM-30 || סויוז TM-30 || חבר משלחת מס' 28 
|}

==פעילות המשלחת==
חללית סויוז TM-30 עם חברי המשלחת שוגרה ב-4 באפריל 2000. 

ב-1 בפברואר, עוד לפני שיגור המשלחת לתחנת החלל שוגרה חללית מטען פרוגרס M1-1. היא התחברה למודול "קוואנט 1" שהמתינה להגעת הצוות.

ב-6 באפריל בוצעה עגינה של חללית "סויוז TM-30" לתא עגינה במודול הבסיסי. החלו עבודות בהפעלת תחנת החלל מחדש והעברת מטען של 2,576 ק"ג מחללית מטען.

במהלך חודש אפריל נבחנה איכות אוויר בתחנת החלל ומצב פתחי תחנת החלל. כמו כן בוצעו שינויים בחיבורי כבלי חשמל.

ב-26 באפריל חללית מטען פרוגרס M1-1 נותקה מתחנת החלל ובהמשך נשרפה בכניסה לאטמוספירה.

ב-27 באפריל לתחנת החלל שוגרה חללית מטען פרוגרס M1-2. היא התחברה למודול "קוואנט 1" והמתינה להגעת הצוות. צוות החל בהעברת מצרכים וציוד בהיקף של 2,271 ק"ג שהגיעו עם החללית. קאלרי ציין שחללית מטען לא הועמסה באופן מלא.

ב-12 במאי זליוטין וקארלי ביצעו פעילות חוץ-רכבית שנמשכה כ-5 שעות. בוצע ניסיון לאטום מקור דליפות אוויר ונבחנו סיבות לפעילות לא תקינה של פאנל סולארי על מודול "קוואנט 1".

ב-16 ביוני חברי משלחת מס' 28 נכנסו לחללית סויוז TM-30 ועזבו תחנת החלל. הם נחתו בהצלחה בכדור הארץ. 

תחנת החלל המשיכה לפעול במשטר לא מאויש. לא בוצעו ביקורים נוספים לתחנת החלל.

חללית מטען פרוגרס M1-2 עזבה את תחנת החלל באוקטובר כאשר היא הייתה לא מאוישת. החללית נשרפה בכניסה לאטמוספירה.

ב-17 באוקטובר לכיוון תחנת החלל שוגרה חללית מטען פרוגרס M-43 עם מלאי דלק. המטרה הייתה לאפשר טיסה במסלול של תחנת החלל עד לקבלת החלטה על עתידה. ב-20 באוקטובר בוצע עגינה במודול "קוואנט 1". ב-24 באוקטובר בוצע שינוי גובה מסלול של תחנת החלל. ב-25 בינואר 2001 חללית מטען נותקה מתחנת החלל.

==קישורים חיצוניים==
* [http://www.spacefacts.de/mir/english/mir-28.htm תיאור פעילות המשלחת]
* [https://web.archive.org/web/20101129135727/http://astronautix.com/flights/mireo28.htm תיאור באתר אסטרונאוטיקס]
* [https://web.archive.org/web/20120613041645/http://space.kursknet.ru/cosmos/russian/cargoes/pr1m1.sht פרוגרס M1-1]
* [https://web.archive.org/web/20120613041651/http://space.kursknet.ru/cosmos/russian/cargoes/pr1m2.sht פרוגרס M1-2]
* [https://web.archive.org/web/20120311203422/http://www.novosti-kosmonavtiki.ru/content/numbers/215/16.shtml פרוגרס M-43]
==הערות שוליים==

קטגוריה:2000 ברוסיה
קטגוריה:תחנת החלל מיר
הבן יקיר לי

"הבן יקיר לי" הוא שיר שהלחין החזן שמואל מלבסקי למילות פסוקים מספר ירמיהו.

== תוכן הפסוקים ==
הפסוקים בירמיהו ל"א מזכירים את שבט אפרים, סמל לממלכת ישראל שהוגלתה בשנת 722 לפנה"ס לפני חורבן יהודה. הפסוק מופיע בתפילת ראש השנה פעמיים: בפסוקי הזכרונות ובהפטרה של היום השני של ראש השנה.

מילות השיר המלא הן:

== ביצועים ידועים ==
השיר בוצע לראשונה על ידי ילדיו של מלבסקי גיטעלע, גולדעלע, מורטון, רות ומנוחה. ההרכב המשפחתי התפרסם ברחבי ארצות הברית בשירת קטעי חזנות ופיוטים החל משנות ה-30 של המאה ה-20 ועד שנות ה-50. מלבסקי ומשפחתו הופיעו בארץ בשנות ה-50.<ref></ref>

השיר התפרסם בעיקר בעקבות המוזיקאי יאיר רוזנבלום, שהיה מנהלה האומנותי של להקת הנח"ל ששילב את השיר בתוכנית "בהיאחזות הנח"ל בסיני" משנת 1969. את השיר ביצעה מירי אלוני.

השיר הוא חלק מפסקול הסרט הלהקה ומבוצע על ידי חברי הלהקה.<ref></ref>

== קישורים חיצוניים ==
* 
* 

== הערות שוליים ==

קטגוריה:שירי להקת הנח"ל
קטגוריה:שירים בעברית
קטגוריה:שירים שהולחנו על ידי יאיר רוזנבלום
קטגוריה:שירים המבוססים על התנ"ך
האנדרטה לזכר הקורבנות ההומואים והלסביות של הנציונל-סוציאליזם

האנדרטה לזכר הקורבנות ההומואים והלסביות של הנציונל-סוציאליזם (בגרמנית: Mahnmal für die schwulen und lesbischen Opfer des Nationalsozialismus in Köln) היא אנדרטה בקלן, גרמניה המוקדשת לזכר רדיפת ההומוסקסואלים והלסביות בגרמניה הנאצית.

האנדרטה, שנחנכה ב-24 ביוני 1995, נמצאת ליד גשר הוהנצולרן, על גדות הריין. האתר נבחר בשל היותו בעבר אתר קרוזינג לגברים הומוסקסואלים.

== היסטוריה ==
קבוצת הלימוד "Dykes and Queers", בראשות יורג לנק, הציעה את הקמתה האנדרטה במרץ 1990.

ב-1993, המשרד לענייני תרבות בקלן הציע 25 אמנים אפשריים, כאשר לבסוף רק 11 מהם הגישו הצעה. מאוחר יותר, ב-1994, נבחר הפסל אחים זינקן לעצב את האנדרטה. תקציב הקמת האנדרטה נקבע ל-30,900 מארק גרמני (15,798 אירו).

== לקריאה נוספת ==
<div class="mw-content-ltr">
* Limpricht/Müller/Oxenius. Verführte Männer — Das Leben der Kölner Homosexuellen im Dritten Reich, Köln 1991
* Centrum Schwule Geschichte Köln. «Das sind Volksfeinde» — Die Verfolgung von Homosexuellen an Rhein und Ruhr 1933-45, Köln 1998
* Jürgen Müller. Ausgrenzung der Homosexuellen aus der «Volksgemeinschaft» — Die Verfolgung von Homosexuellen in Köln 1933—1945, Köln 2003
* Claudia Schoppmann. Verbotene Verhältnisse — Frauenliebe 1938—1945, Berlin 1999
* Burkhard Jellonnek, Rüdiger Lautmann. Nationalsozialistischer Terror gegen Homosexuelle — Verdrängt und ungesühnt, Paderborn 2002
* Pierre Seel. Ich, Pierre Seel, deportiert und vergessen, Köln 1996
* Stümke-Winkler. Rosa Winkel, Rosa Listen, Hamburg 1981
* Frank Sparing. «Wegen Vergehen nach § 175 verhaftet» — Die Verfolgung der Düsseldorfer Homosexuellen, Düsseldorf 1997
</div>

== קישורים חיצוניים ==

קטגוריה:רדיפת הומוסקסואלים בגרמניה הנאצית
קטגוריה:גרמניה: אנדרטאות להנצחת השואה
קטגוריה:קלן: מבנים
המלאך של פרנקפורט

המלאך של פרנקפורט (בגרמנית: Frankfurter Engel) היא אנדרטה בפרנקפורט, גרמניה אשר מוקדשת להומוסקסואלים שנרדפו תחת גרמניה הנאצית וגרמניה של שנות ה-50 וה-60 של המאה ה-20. אנדרטה זו היא האנדרטה הראשונה שנבנתה בגרמניה שהתייחסה לרדיפת הומוסקסואלים בגרמניה הנאצית.

האנדרטה עוצבה על ידי האמנית רוזמרי טרוקל ונפתחה לציבור ב-11 בדצמבר 1994.

== היסטוריה ==
לאחר שקבוצה להט"בית קיימה אירוע זיכרון ללא הודעה מוקדמת ב-Alte Oper ב-1 בדצמבר 1990 ותקעה צלבי עץ עם שמות הנפטרים באדמה, נוצרה אנדרטת זיכרון זמנית ראשונה בפרנקפורט לזכר הרדיפה.

ב-1990 החל הפרויקט להקים אנדרטה קבועה בפרנקפורט לזכר הרדיפה, כאשר הקמתו אושרה לבסוף על ידי מועצת העיר רק ב-1992, אך ללא כל תמיכה כספית.

ב-20 ביולי 1992 הוכרז על תחרות לעיצוב האנדרטה, כאשר בסופו של דבר ב-25 בינואר 1993 הוכרז כי הפסל, בעיצובה של רוזמי טרוקל, יהיה האנדרטה הקבועה לזכר הרדיפה. העלויות של הפסל מוערכות בכ-361,000 מארק גרמני.

== לקריאה נוספת ==
<div class="mw-content-ltr">
* Rüdiger Lautmann. Nationalsozialistischer Terror gegen Homosexuelle. Verdrängt und ungesühnt. (together with Burkhard Jellonnek): Paderborn: Schöningh. 2002. 
</div>

== קישורים חיצוניים ==

קטגוריה:גרמניה: אנדרטאות להנצחת השואה
קטגוריה:רדיפת הומוסקסואלים בגרמניה הנאצית
קטגוריה:פרנקפורט: מבנים
ג'ואל ויטבורן

ג'ואל קארבר ויטבורן (באנגלית: Joel Carver Whitburn; 29 בנובמבר 1939 – 14 ביוני 2022) היה סופר והיסטוריון מוזיקה אמריקאי, האחראי על הקמת סדרת הספרים של Record Research.

== ביוגרפיה ==
ויטבורן נולד בוואוואטוסה , ויסקונסין, ב-29 בנובמבר 1939.<ref name="Sandomir" /><ref name="Gale2">"Joel (Carver) Whitburn". Contemporary Authors. Detroit: Gale. 2002. </ref> הוא החל לאסוף תקליטים כשהיה נער, נרשם לראשונה לבילבורד ב-1953, וכשבילבורד הוט 100 הוצג ב-1958 התחיל לרשום את מיקומי התקליטים בתרשים בכרטיסי אינדקס. לאחר שסיים את לימודיו בתיכון מנומוניי פולס ב-1957,<ref name="JS-Obit"></ref> הוא למד בקולג' אלמהרסט ובאוניברסיטת ויסקונסין-מילווקי, אך לא קיבל תואר מאף אחד מהמוסדות.<ref name="Sandomir"></ref>

== קריירה ==
ויטבורן עבד על הפצת תקליטים עבור RCA באמצע שנות ה-60, תוך שימוש בסטטיסטיקות התרשים שלו כדי ליידע תחנות רדיו, לפני שהקים חברה עצמאית משלו, ב-1970. הוא הרכיב צוות חוקרים כדי לבחון בפירוט את כל מצעדי המוזיקה והווידאו של הבילבורד, וקבע הסדר רישוי עם בילבורד.<ref name="billboard obit2"></ref><ref></ref><ref></ref>

מאז, החברה פרסמה ספרי עיון המבוססים על נתונים ממצעדי המוזיקה הפופולרית השונים ועד היום פרסמה למעלה מ-200 ספרים, 50 מהם נמצאים בקטלוג Record Research. מחקריו משתרעים משנת 1890 ועד היום ומכסים ז'אנרים רבים. הספרים של ויטבורן נמצאים בשימוש נרחב בתעשיית הבידור (במיוחד בתעשיית תקליטני הרדיו) וחובבי מוזיקה ברחבי העולם.<ref></ref>

פרסום הדגל שלו היה Top Pop Singles,<ref></ref> אשר כיסה את ההיסטוריה של מצעדי הסינגלים הפופולריים של בילבורד, בעיקר בילבורד הוט 100. המהדורה האחרונה, Top Pop Singles 1955–2018, יצאה ביוני 2019.<ref></ref> ויטבורן היה גם מחבר הסדרה Top 40 Hits, בהוצאת ספרי בילבורד.<ref></ref> המהדורה התשיעית, המכסה את השנים 1955 עד 2009, יצאה לאור ב-2012.<ref></ref>

== חיים אישיים ==
ויטבורן היה אספן נלהב של תקליטי פטיפון, עם אוספים נרחבים בכספות התת-קרקעיים שלו. האוסף שלו כולל עותק של כמעט כל תקליט של 78 סל"ד, סינגל של 45 סל"ד, אריכי-נגן ותקליטורים שהגיעו למצעדי הבילבורד. בשנת 2013, על פי ההערכות, האוסף שלו מכיל למעלה מ-200,000 סינגלים.

ויטבורן היה נשוי לפרנסס (לבית מודגט), ונולדה להם בת, קים. הוא נפטר בביתו במנומוניי פולס, ויסקונסין, בגיל 82 ב-14 ביוני 2022.<ref></ref><ref name="AP-Obit"></ref>

== קישורים חיצוניים ==

== הערות שוליים ==

קטגוריה:סופרים אמריקאים העוסקים במוזיקה
קטגוריה:היסטוריונים אמריקאים
קטגוריה:אמריקאים שנולדו ב-1939
קטגוריה:אמריקאים שנפטרו ב-2022
ג'וליאן אונדרדונק

ג'וליאן אונדרדונק, באנגלית: Julian Onderdonk (30 ביולי 1882 - 27 באוקטובר 1922) היה צייר אימפרסיוניסטי טקסני, שנקרא לעיתים קרובות "אבי הציור של טקסס."

=== שנים מוקדמות ===
ג'וליאן אונדרדונק נולד בסן אנטוניו, טקסס, לרוברט ג'נקינס אונדרדונק, צייר, ולאמילי גולד אונדרדונק. הוא היה אחיה של אלינור אונדרדונק, גם היא ציירת, פסלת ומנהלת אמנות בולטת מטקסס. <ref></ref> סבו הנרי אונדרדונק היה מנהל בית הספר סנט ג'יימס במרילנד, אותו סיים אביו של ג'וליאן רוברט. <ref></ref>

הוא גדל בדרום טקסס והיה שרטט וצייר נלהב. כנער הושפע אונדרדונק וקיבל הכשרה מהאמן הבולט מטקסס ורנר מור ווייט שגם הוא התגורר בסן אנטוניו באותה תקופה. הוא למד באקדמיה הצבאית של מערב טקסס, TMI Episcopal, וסיים את לימודיו ב-1900.<ref name=":0"></ref>
הדרך בגבעות, 1918

=== קריירה ===
בגיל 19, בעזרת שכן נדיב, עזב ג'וליאן את טקסס כדי ללמוד אצל האימפרסיוניסט האמריקאי הנודע ויליאם מריט צ'ייס. אביו של ג'וליאן, רוברט, גם למד פעם אצל צ'ייס. ג'וליאן בילה את קיץ 1901 בלונג איילנד בבית הספר הקיץ לאמנות שינקוק הילס של צ'ייס. הוא למד עם צ'ייס במשך כמה שנים ולאחר מכן עבר לניו יורק כדי לנסות להתפרנס כאמן. בזמן שהותו בניו יורק הוא הכיר ונישא לגרטרוד שיפמן ועד מהרה נולדה להם בת, אדריאן.<ref name=":0" />

אונדרדונק חזר לסן אנטוניו ב-1909, שם הפיק את מיטב עבודתו. הנושאים הפופולריים ביותר שלו היו נופים כחולים.
אביב, 1919
הנשיא ג'ורג' וו. בוש עיטר את המשרד הסגלגל בשלושה מציוריו של אונדרדונק. <ref>George W. Bush, Decision Points, London: Virgin Books, 2010, p. 107</ref>

במוזיאון לאמנות של דאלאס יש כמה חדרים המוקדשים באופן בלעדי לעבודותיו של אונדרדונק. <ref></ref>

הסטודיו שלו לאמנות שוכן בשטח מוזיאון ויטה.

הארי א. האלף ואליזבת האלף בילו עשרים שנה באיסוף יצירותיו לספר שפרסמו בשם Julian Onderdonk: A Catalog Raisonne. <ref></ref> מוזיאון סן אנטוניו לאמנות יצר תערוכה שחפפה לפרסום הספר שכללה 25 מציוריו של אונדרדונק מ-20 בינואר עד 23 באפריל 2017. <ref></ref>

===מוות===

אונדרדונק מת מחסימת מעיים חריפה ודלקת התוספתן ב-27 באוקטובר 1922 בסן אנטוניו. הוא נקבר בבית הקברות אלמו הבונים החופשיים. <ref></ref>

== קישורים חיצוניים ==

== הערות שוליים ==

קטגוריה:אמנים אמריקאים
קטגוריה:אמריקאים שנולדו ב-1882
קטגוריה:אמריקאים שנפטרו ב-1922